**Številka:** 06182-1449/2022-4

**Datum:** 23.6.2023

**Datoteka:** PivovarnaUnion23IEDporočilo

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** Pivovarna Laško Union d.o.o.

**Naprava / lokacija:** Pivovarniška ulica 2, 1000 Ljubljana

**Datum pregleda:** 13.6.2023

**Okoljevarstveno dovoljenje (OVD)**

* št.: 35407-65/2006-12 z dne 17.3.2008
* (spremembe 2013, 2016, 2016)

**Usklajenost z OVD:**

DA

 **NE (navedi):**

Pri zavezancu Pivovarna Laško Union d.o.o., je bil opravljen inšpekcijski pregled v zvezi z vplivi na okolje 2023. Zavezanec je v letu 2022 na lokaciji v Ljubljani prenehal s proizvodnjo piva, na lokaciji izvaja le še proizvodnjo brezalkoholnih pijač in polnjenje izvirske vode, ki bo potekala predvidoma do konca leta 2023. V juniju 2023 je na MOPE podal vlogo o nameri za dokončno prenehanje obratovanja naprave na podlagi 125.čl. ZVO-2.

Pregledana so bila naslednja področja: odpadne vode, hrup, ravnanje z odpadki in odpadno embalažo ter vključenost v sheme zaradi statusa PRO, emisije snovi v zrak, ravnanje z ozonu škodljivimi snovmi in emisije snovi v vode.

Zaradi čezmernega obremenjevanja okolja z odvajanjem emisij snovi v vode s parametrom pH-delež vrednosti izven območja MDK (%) v letu 2021 je bila zavezancu lani izdana ureditvena odločba. Iz Poročila o obratovalnem monitoringu za leto 2022 je razvidno, da je zavezanec z istim parametrom tudi v letu 2022 povzročal čezmerno obremenjevane okolja in sicer je povprečni izmerjeni delež znašal 27,68 %, mejna dovoljena koncentracija izven območja je 20 %. Parameter pH delež vrednosti je bil izven območja mejne dovoljene koncentracije v sedmih od skupno 12 izvedenih meritvah. Izdan je bil sklep o dovolitvi izvršbe.

**Zaključki / naslednje aktivnosti:**

Naslednji redni inšpekcijski pregled bo opravljen v skladu z delovnim načrtom inšpektorata, izredni po potrebi, kontrolni inšpekcijski pregled pa po preteku roka iz sklepa, oziroma po šestih mesecih.